Leder i Folkeaksjonen oljefritt Lofoten, Vesterålen og Senja, Bjørn Kjensli, uttrykker stor skuffelse over programkomiteens innstilling.
- Vi er dypt skuffet over at et så stort flertall i programkomiteen ikke lytter til tilrådningene fra de faglige etatene. Her har det vært innhentet kunnskap over mange år, og ekspertene fraråder fortsatt åpning, sier Kjensli, som videre mener at innstillingen mangler ansvarlighet.
Han tror heller ikke at Arbeiderpartiet vil tjene stemmer på innstillingen til programkomiteen.
- Det er ikke noe folkekrav fra nord om åpning av disse områdene, og det er særlig i nord motstanden mot oljevirksomhet utenfor Lofoten, Vesterålen og Senja står sterkest.